**צוואות הנופלים**

**שמעון אסולין**

תקנו ערכת קריוקי טובה לחבר'ה מדימונה (בכסף שלי כמובן). שהאחים שלי ירגישו נעים להמשיך להילחם (אני הייתי גם ממשיך). אבא ואמא, אני אוהב אתכם, תודה על הנתינה כל החיים, אתם אנשים חזקים. אין עניין להתאבל הרבה, תיהנו ותמשיכו לחיות, אני מבסוט למעלה ואיהנה לראות אתכם שמחים, ואקפוץ מדי פעם לשמוח איתכם, שלא ייפול לי על השנ"צ.

לחבורה מדימונה, אני אוהב אתכם אחד אחד, הייתם כמו משפחה שנייה בשבילי, תמשיכו ליהנות ביחד.

עד הניצחון, סוף.

**רקע כללי**

רס"ל (במיל') שמעון יהושע אסולין, מבית שמש, לוחם בגדוד ההנדסה 924, חטיבת הראל (10), נפל בכ"ד בשבט התשפ"ד (03 בפברואר 2024) בקרב בדרום רצועת עזה, בן 24 בנופלו.